Liturgiaj koloroj

Liturgiaj koloroj estas nomitaj la koloroj de la mes-vestoj por la diversaj tempoj de la liturgia jaro kaj por la unuopaj kristanaj festoj.

En okcidenta eklezio jenaj koloroj rilatas al jenaj okazaĵoj:

 blanka: paska tempo, kristnaska tempo, festoj de la Sinjoro, festoj de sanktuloj (escepte de martiroj).
 viola: advento, karesmo, pentofaro, eventuale ankaŭ funebraj ceremonioj kaj memoro pri mortintoj (se ne nigra).
 verda: ordinara tempo.
 ruĝa: palmodimanĉo, sankta vendredo, pentekosto, martiroj.
 roza (se ne je dispono, viola): la 3-a adventa dimanĉo (Gaudete) kaj la 4-a karesma dimanĉo (Laetare).
 nigra: funebraj ceremonioj, memoro pri mortintoj (nun-tempe ofte anstataŭigita per la viola)
blua (neoficiale, laŭ loka kutimo): festoj de Maria.

 Literaturo 
 Bernhard Eichkorn. Christliches Fachwörterbuch Deutsch - Esperanto (Kristana Terminaro Germana-Esperanto). Villingen-Schwenningen: Bernhard Eichkorn 2009.

 Vidu ankaŭ 
 Liturgia jaro
 Kristana festo

Kategorio:Kristanismo
Kategorio:Katolikismo